Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin presidentti Isaac Herzog puhui viime torstaina -
Euroopan parlamentille kansainvälisen holokaustin muistopäivän kunniaksi, -
joka pidetään vuosittain 27. tammikuuta, -
Auschwitz-Birkenaun kuolemanleirin vapautumisen vuosipäivänä.
Presidentti Herzog piti pääpuheen erityisistunnossa, johon osallistuivat -
unionin lainsäätäjät sekä useita kuolemanleireiltä selviytyneitä.
"Holokausti ei syntynyt tyhjiössä" hän sanoi.
"Emme saa unohtaa, että natsien kuolemankoneisto -
ei olisi onnistunut toteuttamaan painajaismaista visiotaan, -
ellei se olisi kohdannut juutalaisten vihalla kyllästettyä maaperää, -
joka on yhtä vanhaa kuin aika itse.
Stereotyyppinen kuvaus juutalaisista oli juurtunut Euroopassa -
vuosisatojen ja sukupolvien ajan jo ennen natsismin nousua.
Natsi-ideologia tehosti perinteistä antisemitismiä, -
ja alkuperäiset pelot lietsoivat vihan liekkejä." Herzog sanoi.
"Jo ennen kuin yksikään tuhoamisleiri rakennettiin, -
juutalainen oli jo ihmisten mielissä vain tomua, ali-ihminen.
Juuri siksi, holokausti perustui paljon vanhemmille -
antisemitistiselle perusteille, joka oli juurtunut ja kukoistanut Euroopassa.
Siksi tämä synkkä tapahtuma on kauhea, syvällinen ja -
pakottava opetus koko Euroopalle."
Näin siis Israelin presidentti Isaac Herzog.
Kahden viikon aikana väkivallanteot ovat lisääntyneet räjähdysmäisesti -
Israelissa, mukaan lukien Juudea ja Samaria.
Ne alkoivat vajaa kaksi viikkoa sitten -
Jeninin arabikaupunkiin tehdyn ratsian yhteydessä, -
jossa etsittiin Islamilaiseen Jihadiin kuuluvia terroristeja.
Etsinnän yhteydessä syntyi useita tulitaisteluja, -
joissa yhdeksän palestiinalaista sai surmansa ja myös yksi siviilihenkilö.
Useita etsintäkuulutettuja Islamilaiseen Jihadiin kuuluvia terroristeja -
joko surmattiin tai vangittiin. Kaikki surmansa saaneet palestiinalaiset -
ampuivat ensin Israelin sotilaita kohti.
Vain kaksi päivää myöhemmin Jerusalemissa, -
Ateret Abrahamin synagogassa tapahtui terrori-isku juuri -
holokaustin uhrien muistopäivän tilaisuuden yhteydessä perjantai-iltana.
Iskussa kuoli seitsemän ja loukkaantui viisi ihmistä.
Terroristi oli 21-vuotias palestiinalai- nen ja kotoisin Itä-Jerusalemista.
Hän saapui synagogan eteen ja avasi tulen kohti ihmisiä, -
jotka olivat poistumassa synagogasta perjantai-illan rukousten jälkeen.
Sen jälkeen hän meni synagogaan ja alkoi ampumaan ihmisiä, -
jotka yrittivät joko paeta ulos tai etsiä suojaa rakennuksen sisältä.
Kuultuaan poliisin tulevan paikalle, -
hän poistui rakennuksesta ja yritti paeta autolla.
Syntyneessä tulitaistelussa hän ampui kohti poliiseja, -
jotka surmasivat miehen.
Palestiinalaiset ampumiset jatkuivat edelleen.
Seuraavana päivänä, alle vuorokausi edellisen jälkeen, -
vain 13-vuotias nuorukainen ampui isää ja poikaa kohti -
Daavidin kaupungissa. Kumpikaan ei saanut surmaansa, -
mutta toinen heistä loukkaantui vakavasti.
Kaksi paikalle tullutta poliisia, ampuivat poikaa, joka haavoittui, -
hänet vangittiin ja vietiin välittömästi hoitoon.
Jeninissä ja muissa arabi- kaupungeissa eri puolilla Israelia -
nähtiin oikeutetuksi juhlia molempia tapahtumia ampumalla ilotulitteita -
ja jakamalla makeisia kaduilla.
Jerusalemin molemmat hyökkäykset tuomittiin yksimielisesti -
YK:n turvallisuusneuvoston näitä molempia konflikteja käsittelevässä, -
nopeasti koolle kutsutussa istunnossa.
Yhdysvallat esitti neuvostolle varoituksen olla tukematta -
millään tavoin palestiinalaisten tällaisia toimia YK:ssa.
Väkivallan kierre siirtyi edellisten tapausten jälkeen -
Hamasin hallinnoimalle Gazan kaistalle.
Kostoksi Jerusalemin ja Länsirannan tapahtumille, -
Hamas ja Islamilainen Jihad ampuivat useita raketteja Israelin alueelle.
Israelin ilmapuolustus tuhosi kaksi rakettia ilmassa, -
kolmas putosi asumattomalle seudulle aiheuttamatta vahinkoa.
Vastauksena Hamasin provosoimattomalle iskulle, -
Israelin ilmavoimat tuhosi pommi-iskulla -
Hamasin asevarikon ja rakettitehtaan Gazassa.
Ilmavoimien mukaan heillä on nollatoleranssi -
mihinkään Israelin kansalaisia kohtaan suunnattuun uhkaan.
Hamas sekä Islamilainen Jihad olivat näissä iskuissa aloitteiden tekijät, -
armeija vastasi vain hyökkäyksiin.
Puolustusministeri Yoav Gallant totesikin viikko sitten, -
että hän on ohjeistanut puolustuslaitoksen valmistautumaan -
toimimaan kaikilla erilaisilla hyökkäyskeinoilla ja -
tehokkailla vastaiskuilla niin kauan kun toimintaa on tarpeen jatkaa -
ja kunnes rauha on palautettu maan kansalaisille.
Iranin islamilaisen tasavallan johtaja Ali Khamenei -
kiistää holokaustia milloinkaan tapahtuneen.
Hänen toteaa lausunnossaan kansain- välisenä holokaustin muistopäivänä, -
että länsi ei salli kenenkään kyseenalaistaa myyttiä -
juutalaisten joukkomurhasta, joka tunnetaan holokaustina.
Khamenein mukaan tärkeämpi asia tässä on paljon mainostettu -
länsimaisen kulttuurin sananvapaus, jonka he tällä tavoin itse kiistävät.
Tässä ns. holokaustiin liittyvässä asiassa ei ole sananvapautta, -
kuitenkin se on tapahtuma, jonka todellisuus on hyvin epävarma.
Hän syytti länttä tekopyhyydestä sananvapauden puolustamisesta -
samalla kun lännessä estetään kaikki kriittinen keskustelu holokaustista.
Hän kutsui sitä sionistisen hallinnon kanssa haudotuksi salaliitoksi, -
jotta palestiinalaisilta voitaisiin varastaa heidän ikuinen kotimaansa.
Yhdysvaltalaisen New York Times lehden julkaiseman raportin mukaan -
Israel teki viime sunnuntaina drooni-hyökkäyksen Iraniin, -
Isfahanin kaupunkiin suojellakseen oman maansa turvallisuusetuja, -
eikä niinkään estääkseen Iranin aseiden vientiä Venäjälle.
Iskun suoritti ulkomaan tiedustelupalvelu Mossad.
New York Timesin mukaan tieto oli saatu Yhdysvaltojen -
korkean tason tiedusteluviranomaisilta. Toisaalta, Israel ei tapansa mukaan, -
ole myöntänyt, eikä sen koommin kieltänytkään tehneensä iskua.
Raportissa todettiin, että Isfahan on Iranin ohjusteollisuuden keskus, -
ja siellä kootaan myös keskipitkän kantaman Shahab-ohjuksia, -
jonka kantama riittää yltämään Israeliin saakka.
Joidenkin raporttien mukaan tehtaassa valmistetaan myös drooneja, -
joita Iran on toimittanut Venäjän käyttöön.
Iran on luvannut toimittaa 1000 ohjusta Venäjän käyttöön, -
mutta toimitusta ei ole vielä tehty.
Iran on toimittanut Shaheed- itsemurhadrooneja Kremlin käyttöön -
lähes vuoden kestäneessä Ukrainan hyökkäyssodassa.
Iranin puolustusministeriön lausunnossa vähäteltiin iskua -
ja todettiin, että kolme droonia todellakin laukaistiin laitosta kohti, -
mutta niistä kaksi ammuttiin alas.
Kolmas ilmeisesti onnistui iskemään rakennukseen -
aiheuttaen pieniä vahinkoja sen katolle.
Kukaan ei haavoittunut tai loukkaantunut.
Näin siis Iranin puolustusministeriö.
Lontoossa toimiva Iranin oppositiota tukeva uutislehti Iran International -
mainitsi paikalla olleiden nähneen kolme tai neljä suurta räjähdystä -
ja tulipalot niiden seurauksena. Valtion ylläpitämä IRNA-uutistoimisto -
kuvaili myöhemmin drooneja pommeilla varustetuiksi helikoptereiksi.
Israelin pääministeri Netanjahu tapasi Jordanian kuninkaan Abdullah II -
maan pääkaupungissa Ammanissa runsas viikko sitten -
ja lupasi noudattaa edelleen Temppelivuorelle sovittua -
status quo käytäntöä. Samalla Netanjahu lupasi -
vahvistaa aluetta hoitavan Waqf-säätiön asemaa -
muslimeille tärkeiden pyhäkköjen suojelemisessa.
Ammanissa tiistaina pidetyssä keskustelussa -
pääministeri Benjamin Netanjahun kerrotaan luvanneen -
kuningas Abdullahille status quon myös Al Aqsa moskeijassa, -
sekä vahvistaa myös muslimien Waqf-säätiön auktoriteettia -
Jordanialle tärkeiden pyhäkköjen suojelemiseksi.
Kolmisen viikkoa sitten, kun Israelin kansallisen turvallisuuden ministeri -
Ben-Gvir vieraili Temppelivuorella, Netanjahu julkaisi lausunnon, -
jonka mukaan hänen hallituksensa oli sitoutunut tiukasti -
säilyttämään Temppelivuoren status quo ilman muutoksia.
Pääministeri kiisti Jordanian kuninkaalle väitteet, -
joiden mukaan Ben-Gvirin vierailu pyhällä paikalla olisi muuttanut -
toimintaa ohjaavia käsityksiä.
Hänen mukaansa nykyisen status quon vallitessa useat ministerit ovat -
nousseet Temppelivuorelle myös aivan viime vuosina, -
mukaan lukien silloinen yleisen turvallisuuden ministeri Gilad Erdan.
Siksi väite, että status quoon on tehty muutos, on perusteeton, -
Netanjahu huomautti.
Lähes kolme tuntia kestäneissä keskusteluissaan, -
ensimmäistä kertaa yli neljään vuoteen, nämä kaksi johtajaa -
keskustelivat myös Jordanian vaikeasta taloudellisesta tilanteesta -
ja Syyrian valtion Jordanian rajan hyväksikäyttämistä ensisijaisena -
huumeiden salakuljetuksen kanavana Lähi- ja Keski-Idän markkinoille.
Israelin kansallinen turvallisuusministeri Itamar Ben-Gvir
vakuutti heti Netanjahun vierailun jälkeen, -
jatkavansa vierailuja Temppelivuorella, -
pääministeri Netanjahun Jordanialle antaman vakuutuksen mukaisesti.
"Minä suunnittelen oman politiikkani Temppelivuorella, -
en Jordanian hallituksen politiikkaa" sanoi Ben-Gvir.
"Nousin ylös Temppelivuorelle ja jatkan käyntejäni siellä.
Kaikella kunnioituksella Jordaniaa kohtaan, -
Israel on itsenäinen maa ja oletan, että myös amerikkalaiset ymmärtävät -
liikkumisvapauden merkityksen.
Yhdysvalloissa ketään ei estettäisi menemästä minnekään -
vain siksi, että hän on juutalainen."
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
sekä erityisesti myös Ukrainan kansalle.
Nähdään taas viikon kuluttua.
Tekstitys: TV7